Uroš Đurđević

Uroš Đurđević (s. 2. maaliskuuta 1994 Belgrad, Jugoslavia) on montenegrolainen jalkapalloilija, pelipaikaltaan hyökkääjä. Hän on pituudeltaan 181-senttimetrinen. Hän on pelannut pääsarjatasolla Serbiassa, Alankomaissa, Italiassa ja Kreikassa. Hän on edustanut elokuusta 2018 alkaen Espanjan Segunda Divisiónissa pelaavaa Sporting Gijónia.

Đurđević pelasi Serbian nuorisomaajoukkueissa muun muassa alle 19-vuotiaiden EM-kilpailuissa 2012 ja 2013, joista jälkimmäisessä Serbia voitti mestaruuden, sekä alle 21-vuotiaiden EM-kilpailuissa 2017. Hän oli Serbian A-maajoukkueen mukana yhdessä ottelussa maaliskuussa 2017 mutta ei päässyt kentälle. Hän on edustanut maaliskuusta 2021 alkaen Montenegron maajoukkuetta ja pelannut siinä yhdeksän maaottelua 25. syyskuuta 2022 mennessä.

Lähteet 

Montenegrolaiset jalkapalloilijat
Serbialaiset jalkapalloilijat
Vuonna 1994 syntyneet
Elävät henkilöt